खाने-पीने की चीजों पर ‘एक्सपाइरी डेट’ हो, ‘बेस्ट बिफोर’ नहीं : पासवान
हैदराबाद | केंद्रीय मंत्री रामविलास पासवान ने रविवार को कहा कि खाद्य पदार्थों पर छपे लेबल पर केवल ‘एक्सपायरी डेट होनी चाहिए, न कि ‘बेस्ट बिफोर’ लिखा होना चाहिए, जिसका कोई मतलब नहीं है। हम चाहते हैं कि लेबल पर केवल ‘समाप्ति तिथि’ हो। पासवान ने कहा, वह इस पर आगे काम करने और इसे क्रियान्वित करने के लिए अपने विभाग की बैठक बुलाएंगे। पासवान ने कहा, केंद्र ठेले-खोमचे में खाने-पीने का सामान बेचने के लिए शहरों में कुछ निश्चित स्थान निर्धारित करने के लिए नेशनल एसोसिएशन ऑफ स्ट्रीट वेंडर्स के साथ बातचीत कर रहा है।
हम ठेले-खोमचे पर बिकने वाले खाने-पीने की चीजों के लिए व्यवस्था चाहते हैं। हम चाहते हैं कि इस प्रकार की गतिविधियां निश्चित स्थान पर हों। पासवान ने कहा, लोग ढाबा पर खाना पसंद करते हैं। इसी प्रकार, ठेले, खोमचे पर बिकने वाली खाने-पीने की चीजें भी सुरक्षित और सस्ती होनी चाहिए तथा उसे बेहतर माहौल में बेचा जा सकता है।
hin_Deva hin_Deva hin_Deva